**DECIZIA ETAPEI DE INCADRARE**

**Nr.**   **Din**

    Ca urmare a solicitarii de emitere a acordului de mediu adresate de **DIRECŢIA SILVICĂ SUCEAVA – OCOLUL SILVIC FALCĂU** din com. Brodina, sat Falcău, jud. Suceava, inregistrata la Agentia pentru Protectia Mediului Suceava cu nr. 1509/15.02.2018, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultarilor desfasurate in cadrul sedintei Comisiei de Analiza Tehnica din data de 02.03.2018, ca proiectul **“Construire drum forestier Brodina - Mlaca”** ropus a fi amplasat în com. Brodina, jud. Suceava în **situl NATURA 2000 ROSPA 0089 Obcina Feredeului,** **nu se supune evaluarii impactului asupra mediului si se supune evaluarii adecvate**.

  Justificarea prezentei decizii:

1. Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:

a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 10, lit.e) **construcţia drumurilor** şi punctul 1. d) împădurirea terenurilor pe care nu a existat anterior vegetaţie forestieră sau **defrişare în scopul schimbării destinaţiei terenului.**

b) Se propune realizarea următoarelor lucrări:

Se propune schimbarea categoriei de folosinţă silvică a unor terenuri din fondul forestier proprietate publică a statului, în suprafaţă totală de 7,3586 ha (Ocolul Silvic Falcău, U.P. IV Nisipitu, u.a. 73A – 0,6821 ha, 74A – 0,8448 ha, 74B – 0,0591 ha, 75B – 0,7395 ha, 76B – 0,3579 ha, 76A – 0,4088 ha, 77A – 0,5429 ha, 77B – 0,1647 ha, 78A – 0,3411 ha, 79A – 0,4252 ha, 80C – 0,8139 ha, 80B – 0,5040 ha, 81B – 0,1097 ha, 81C – 0,1934 ha, 81A – 0,5057 ha, 82B – 0,6658 ha), de la categoria 1.1.1 PDr - “terenuri acoperite cu pădure de rășinoase” la categoria 1.4.3 Pad - “terenuri care servesc nevoilor de administraţie forestieră, drumuri forestiere”.

Prin realizarea drumului forestier BRODINA-MLACA se va realiza conexiunea indirectă la reţeaua judeţeană de drumuri - DJ209G Vicovu de Sus (DN 2E) - Brodina - Nisipitu - frontieră Ucraina si DJ 176 Vama (DN17) - Moldoviţa - Brodina (DJ 209G) si conexiunea la reţeaua de drumuri comunale existente.

Se va realiza un drum auto forestier cu o lungime de 6.686,28 m şi o lăţime de 3,5 - 4,0 m. Suprafaţa totală ocupată de drum (ampriză drum) va fi de 73.585,69 mp, iar suprafaţa ocupată definitiv va fi de 37.880 mp.

Suprafaţa care va fi defrişată pentru realizarea drumului va fi de 7,3586 ha, iar volumul de masă lemnoasă rezultată va fi de 3271 mc.

Se propune realizarea următoarelor lucrări:

- lucrări de terasament drum;

- şanţuri din pământ

- strat rutier, compus din: strat de împietruire din balast amestec optimal, în grosime medie de 30 cm grosime după compactare şi patul drumului - nivelare, finisare, compactare pe o grosime medie de 20 cm;

- lucrări de apărare - consolidare de tipul gabioanelor din piatră brută pe saltea de gabioane;

- ziduri de sprijin din beton;

- podeţe tubulare.

Scopul investiţiei este de asigura condiţiile optime de continuitate a tratamentelor silviculturale, exploatarea produselor lemnoase, aplicarea lucrărilor de îngrijire şi conducere a arboretelor, protecţia împotriva incendiilor, intervenţii operative în caz de accidente naturale şi recoltare produselor accesorii de pe o suprafaţă de 614,31 ha fond forestier.

1. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSPA 0089 Obcina Feredeului.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSPA 0089 Obcina Feredeului.**

c). Necesitatea stabilirii dacă proiectul propus afectează aria protejată **NATURA 2000 ROSPA 0089 Obcina Feredeului.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.

**DIRECTOR EXECUTIV**

 Şef Serviciu Avize, Acorduri, Autorizaţii

Intocmit